Ibrahim Bunu
Ibrahim Bunu ɗan Najeriya ne kuma ministan birnin tarayya Abuja a farkon jamhuriya ta huɗu ta Najeriya, yana rike da mukamin daga watan Mayun 1999 har zuwa Fabrairun 2001 a majalisar ministocin shugaba Olusegun Obasanjo . An maye gurbinsa da Injiniya Mohammed Abba Gana, wanda kuma dan jihar Borno, a wani sauyi da aka yi a majalisar ministoci a watan Fabrairun shekarar  2001.

Tarihi

An haifi Bunu ne a ranar 25 ga Disamba 1950 a Ngala, Jihar Borno . A shekarar 1982 an nada shi ministan gidaje da muhalli.  Bunu ya kera Towers na Kamfanin Man Fetur na Najeriya (NNPC) dake babban birnin tarayya Abuja . 

A watan Afrilun 2008 ne Kwamitin Majalisar Dattawa mai kula da Babban Birnin Tarayya (FCT) ya gayyaci Bunu da wasu tsofaffin Ministocin Babban Birnin Tarayya Abuja domin su kare matakin da suka dauka dangane da rabon filaye da kwace da kuma sayar da gidajen Gwamnatin Tarayya a lokacin da suke mulki. 

A watan Maris na shekarar 2010 Shugaba Goodluck Jonathan ya kafa kwamitin tantance ayyukan gwamnatin tarayya karkashin jagorancin Bunu "domin tantancewa da bayar da bayanan da suka dace kan halin da ayyukan gwamnatin tarayya ke gudana a fadin kasar nan."  Nan take Bunu ya fuskanci matsin lamba kan ya bayyana yadda zai binciko “ayyukan da ke ci gaba da gudana” da aka fara a lokacin mulkinsa na babban birnin tarayya Abuja.

Manazarta
Rayayyun mutane
Haifaffun 1950